**Diolch am eich diddordeb mewn gweithio gyda ni yn Celf o Gwmpas**

Bwriad y nodiadau hyn yw eich helpu i lenwi'r ffurflen gais.

**Nid ydym yn defnyddio CVs (cofnodion cyrhaeddiad) fel mater o drefn** felly gofynnwn i bob ymgeisydd lenwi'r ffurflen gais mor gyflawn â phosibl gan mai dyma fydd sail ein hasesiad o'ch addasrwydd. Cyfeiriwch yn ofalus at ofynion y disgrifiad swydd a manyleb y person a dywedwch wrthym sut rydych chi'n meddwl bod eich sgiliau a'ch profiad yn eich gwneud chi'n ymgeisydd da ar gyfer y rôl.

Gall Cofnod Cyrhaeddiad restru cymwysterau neu swyddi sydd gennych ond nid yw'n dweud wrthym beth rydych wedi'i ddysgu o hynny na sut y byddwch yn defnyddio'ch profiad i ddisgleirio yn y rôl.

Felly peidiwch â defnyddio'r ymadrodd “gweler CV” ac atebwch bob cwestiwn ar y ffurflen gais mor llawn ac mor addysgiadol ag y bo modd.

Yn yr un modd, os ydym eisoes yn eich adnabod, peidiwch â dibynnu ar ein gwybodaeth amdanoch. Yn hytrach, gofynnwn i chi lenwi'r ffurflen fel pe and ydym erioed wedi eich cyfarfod.

Os nad ydych yn ein hadnabod, gallwch gael gwybod am y gwaith rydym yn ei wneud ar ein gwefan drwy ymweld â <https://www.celfogwmpas.org>.

Rydym yn dymuno rhoi cyfle cyfartal i bob ymgeisydd lwyddo gyda'u cais.

**Yn eich atebion, cyfeiriwch at y disgrifiad swydd a manyleb y person**

Darllenwch y rhain yn ofalus. Rydym wedi cymryd amser i nodi sgiliau, profiad a rhinweddau ein hymgeisydd delfrydol. A wnewch chi ystyried y pethau rydym wedi'u rhestru fel rhai hanfodol a dymunol a dywedwch wrthym sut mae eich profiad yn eich paratoi i gyflawni'r meini prawf hyn. Y ffordd orau yw mynd at bob un fesul pwynt. Peidiwch â chymryd yn ganiataol ein bod yn gwybod dim, gan fod dysgu a phrofiad yn unigryw i bob unigolyn.

​

**Llenwch y ffurflen yn electronig** – ni allwn dderbyn ffurflenni mewn llawysgrifen.

**Nid ydym yn cynnig cyfweliadau anffurfiol nac yn annog galwadau byrfyfyr am y swydd** ond os hoffech egluro rhywbeth, anfonwch e-bost neu ffoniwch ac ymdrechwn i ymateb yn brydlon.

​**Cyflwynwch eich ffurflen gais erbyn y dyddiad cau a gyhoeddwyd**

**​Ffurflen fonitro**

Mae'r ffurflen hon yn ein helpu i fonitro a ydym yn apelio at rannau penodol o'r gymuned ac nid at eraill. Mae’r cwestiynau’n seiliedig ar y ‘nodweddion gwarchodedig’ a ddiffinnir yn Neddf Cydraddoldeb 2010. Cedwir y ffurflen ar wahân i'r ffurflen gais ac nid yw'n rhan o’r broses

​

gwneud dewis. Nid oes rhaid i chi ateb unrhyw un neu bob un o'r cwestiynau, ond bydd yn ein helpu i gadw at ein polisi Cyfle Cyfartal os fyddwch yn gwneud hynny.